CELEX: 32016D2090
Language: hu
Date: 2016-11-21 00:00:00
Title: A Tanács (EU) 2016/2090 végrehajtási határozata (2016. november 21.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról

30.11.2016   
            
            
               HU
            
            
               Az Európai Unió Hivatalos Lapja
            
            
               L 324/7
            
         A TANÁCS (EU) 2016/2090 VÉGREHAJTÁSI HATÁROZATA
   (2016. november 21.)
   a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikkére,
   tekintettel az Európai Bizottság javaslatára,
   mivel:
   
               (1)
            
            
               A 2006/112/EK irányelv 287. cikkének 14. pontja felhatalmazza a Lengyel Köztársaságot (Lengyelország), hogy a hozzáadottérték-adó (HÉA) alól mentességet biztosítson azoknak az adóalanyoknak, amelyek éves árbevétele nem haladja meg a 10 000 EUR-s összeg nemzeti valutában kifejezett, a csatlakozás napján érvényes átváltási árfolyamon számított ellenértékét.
            
         
               (2)
            
            
               A 2009/790/EK tanácsi határozattal (2) Lengyelország 2012. december 31-ig felhatalmazást kapott arra, hogy – eltérést biztosító intézkedésként – mentességet biztosítson a HÉA alól azoknak az adóalanyoknak, amelyek éves árbevétele nem haladja meg a 30 000 EUR-s összeg nemzeti valutában kifejezett, a csatlakozás napján érvényes átváltási árfolyamon számított ellenértékét (a továbbiakban: eltérést biztosító intézkedés). Az eltérést biztosító intézkedés hatályát előbb a 2012/769/EU tanácsi végrehajtási határozat (3)2015. december 31-ig, majd az (EU) 2015/1173/EU tanácsi végrehajtási határozat (4)2018. december 31-ig meghosszabbította.
            
         
               (3)
            
            
               Egy, a Bizottság által 2016. június 1-jén iktatott levélben Lengyelország felhatalmazást kért arra, hogy az említett értékküszöböt 30 000 EUR-ról 40 000 EUR-ra emelhesse. Ezen emelés révén további mikrovállalkozások mentesülhetnének a 2006/112/EK irányelv XI. címének 2–6. fejezetében meghatározott héakötelezettségek egy része vagy összessége alól. Ezzel csökkenne a mikrovállalkozások ellenőrzésével kapcsolatban az adóhatóságokra háruló teher is.
            
         
               (4)
            
            
               A 2006/112/EK irányelv 395. cikke (2) bekezdésének második albekezdésével összhangban a Bizottság 2016. szeptember 22-én kelt leveleiben tájékoztatta a többi tagállamot Lengyelország kérelméről. A Bizottság 2016. szeptember 23-án kelt levelében értesítette Lengyelországot arról, hogy a kérelem elbírálásához szükséges minden információ a rendelkezésére áll.
            
         
               (5)
            
            
               A Lengyelország által benyújtott információk alapján potenciálisan 24 000 további adóalany élhetne az eltérést biztosító intézkedés lehetőségével héakötelezettségeinek csökkentése érdekében. Az intézkedés héabevétel formájában megvalósuló költségvetési hatását Lengyelország 300 millió PLN összegre becsülte.
            
         
               (6)
            
            
               Tekintettel arra, hogy az értékküszöb emelése következtében tovább csökkennek a mikrovállalkozásokra háruló héakötelezettségek, és hogy az említett vállalkozások a 2006/112/EK irányelv 290. cikkének megfelelően továbbra is választhatják az általános héaszabályozás alkalmazását, fel kell hatalmazni Lengyelországot arra, hogy a 2009/790/EK határozat 2018. december 31-ig tartó, fennmaradó alkalmazási időszakára a megemelt értékküszöböt alkalmazza. Ugyanakkor folyamatban van a 2006/112/EK irányelv kisvállalkozásokra vonatkozó különös szabályozásról szóló 281–294. cikkének a felülvizsgálata, így lehetséges, hogy az említett időpont előtt hatályba lép egy, az említett cikkeket módosító irányelv.
            
         
               (7)
            
            
               Az eltérés nem lesz hatással az Unió héából származó saját forrásaira, mivel Lengyelország az 1553/89/EGK, Euratom tanácsi rendelet (5) 6. cikkével összhangban kompenzációs számítást fog végezni.
            
         
               (8)
            
            
               A 2009/790/EK határozatot ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2009/790/EK határozat 1. és 2. cikkének helyébe a következő szöveg lép:
   
      „1. cikk
      A 2006/112/EK irányelv 287. cikkétől való eltéréssel a Lengyel Köztársaság mentességet biztosíthat a HÉA alól azon adóalanyoknak, amelyek éves árbevétele nem haladja meg a 40 000 EUR-s összeg nemzeti valutában kifejezett, a csatlakozás napján érvényes átváltási árfolyamon számított ellenértékét.
      2. cikk
      Ezt a határozatot a 2006/112/EK irányelv kisvállalkozásokra vonatkozó különös szabályozásról szóló 281–294. cikkét módosító irányelv hatálybalépéséig, vagy – ha az a korábbi időpont – 2018. december 31-ig kell alkalmazni.”.
   
   2. cikk
   Ennek a határozatnak a Lengyel Köztársaság a címzettje.
   
      Kelt Brüsszelben, 2016. november 21-én.
      
         
            a Tanács részéről
         
         
            az elnök
         
         P. PLAVČAN
      
   
   
      (1)  HL L 347., 2006.12.11., 1. o.
   
   
      (2)  A Tanács 2009/790/EK határozata (2009. október 20.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról (HL L 283., 2009.10.30., 53. o.).
   
      (3)  A Tanács 2012/769/EU végrehajtási határozata (2012. december 4.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 338., 2012.12.12., 27. o.).
   
      (4)  A Tanács (EU) 2015/1173 végrehajtási határozata (2015. július 14.) a Lengyel Köztársaságnak a közös hozzáadottértékadó-rendszerről szóló 2006/112/EK irányelv 287. cikkétől eltérő intézkedés alkalmazására történő felhatalmazásáról szóló 2009/790/EK határozat módosításáról (HL L 189., 2015.7.17., 36. o.).
   
      (5)  A Tanács 1553/89/EGK, Euratom rendelete (1989. május 29.) a hozzáadottérték-adóból származó saját források beszedésének végleges egységes rendszeréről (HL L 155., 1989.6.7., 9. o.).